ได้มีโอกาสแวะมาเซ็นทรัลศาลายาเลยได้แวะมาร้านนี้ ร้านอยู่ชั้นสามตรงกลางๆของอาคาร โดยปกติร้านเทปันยากิจะเป็นร้านอาหารปรุงสดต่อหน้าราคาค่อนข้างสูง แต่สำหรับร้านนี้ราคาพอทานได้ทีเดียว

เมนูอาหารของทางร้านมีให้เลือกยังไม่มากนัก มีทั้งเนื้อวัว เนื้อหมู อาหารทะเลรวม และปลาแซลม่อนด้วย มีทั้งเป็นเซ็ทพร้อมข้าว ผัดผักและซุปใส ถ้าต้องการเปลี่ยนเป็นข้าวผัดกระเทียมก็เพิ่มเงินอีดชุดละ 20 บาท ราคาเซ็ทต่างๆก็ยังไม่เกิน 400 บาทต่อชุด

ว่ากันที่รสชาดก็ถือว่าใช้ได้ ทั้งจานหลักและเครื่องเคียงต่างๆ เนื้อวัวนุ่มมากๆ ทั้งเนื้อสันนอกและสันใน ส่วนเนื้อหมูดูจะแห้งไปหน่อย สำหรับชุดทะเลรวมก็พอใช้ได้ มีได้สั่งพิซซ่าญี่ปุ่นมาด้วยรสชาดพอทานได้ตามมาตรฐาน

โดยรวมถือว่าโอเคโดยเฉพาะเนื้อวัวที่นุ่มจนแทบละลายในปาก แต่อาหารออกช้าไปนิด การบริการถือว่าดีพอสมควรเสียแต่ไม่มีการผัดให้ดูทุกโต๊ะ จะผัดที่โต๊ะกลางเท่านั้นเลยไม่ได้อารมณ์ร้านอาหารแบบเทปันยากิเท่าที่ควร แต่ก็นะราคาเค้าไม่ได้สูงมากพอที่จะให้บริการแบบนั้นก็ต้องทำใจ